recursal/SuperWikiNEXT-32B huggingface dataset:
**वाचस्पति मिश्र** (९०० - ९८० ई) भारत के दार्शनिक थे जिन्होने अद्वैत वेदान्त का भामती नामक सम्प्रदाय स्थापित किया। वाचस्पति मिश्र ने नव्य-न्याय दर्शन पर आरम्भिक कार्य भी किया जिसे मिथिला के १३वी शती के गंगेश उपाध्याय ने आगे बढ़ाया।

जीवनी
-----

वाचस्पति मिश्र प्रथम मिथिला के ब्राह्मण थे जो भारत और नेपाल सीमा के निकट मधुबनी के पास अन्धराठाढी गाँव के निवासी थे। इन्होने वैशेषिक दर्शन के अतिरिक्त अन्य सभी पाँचो आस्तिक दर्शनों पर टीका लिखी है। उनके जीवन का वृत्तान्त बहुत कुछ नष्ट हो चुका है। ऐसा माना जाता है कि उनकी एक कृति का नाम उनकी पत्नी **भामती** के नाम पर रखा है।

कार्य
-----

वाचस्पति मिश्र प्रथम ने उस समय की हिन्दुओं के लगभग सभी प्रमुख दार्शनिक सम्प्रदायों की प्रमुख कृतियों पर भाष्य लिखें हैं। इसके अतिरिक्त तत्वबिन्दु नामक एक मूल ग्रन्थ भी लिखा है जो भाष्य नहीं है।

* 1. **तत्त्ववैशारदी** – योगभाष्य पर टीका,
* 2. **तत्त्वकौमुदी** - सांख्यकारिका पर टीका,
* 3. **न्यायसूची निबन्ध** – न्यायसूत्र सम्बन्धी,
* 4. **न्यायवार्तिकतात्पर्यटीका** – न्यायवार्तिक पर टीका,
* 5. **न्याय कणिका** – मण्डन मिश्र के विधिविवेक ग्रन्थ पर टीका,
* 6. **भामती** - ब्रह्मसूत्र पर टीका सर्वाधिक मान्य एवं आदरणीय
* 7. **तत्त्वसमीक्षा** – ब्रह्मसिद्धि ग्रन्थ का टीका,
* 8. **ब्रह्मसिद्धि** - वेदान्त विषयक ग्रन्थ
* 9. **तत्त्वबिन्दु** – शब्दतत्त्व तथा शब्दबोध पर आधारित लघु ग्रन्थ,

वाचस्पति मिश्र (द्वितीय)
------------------------

दूसरे वाचस्पति मिश्र भी मिथिला के ही मधुबनी थाना के समौल गाँव के निवासी थे। ये पन्द्रहवीं सदी के अंत और सोलहवीं सदी के प्रारम्भ के राजा भैरव सिंह के समकालीन थे जिनका राज्य १५१५ तक था और फिर राजा रामभद्र के समय अंतिम पुस्तक लिखी। जिनकी रचित ४१ पुस्तकें हैं (१० दर्शन पर और ३१ स्मृति पर)

दर्शन पर
१. न्याय तत्वलोक

२. न्याय सुत्रोद्धार

३. न्याय रत्नप्रकाश

४. प्रत्यक्ष निर्णय

५. शब्द निर्णय

६. अनुमान निर्णय

७. खंडनोद्धार

८. गंगेश के तत्वचिंतामणि पर टीका

९. अनुमानखंड पर टीका

१०. न्याय -चिंतामणि प्रकाश शब्द खंडन पर टीका

स्मृति पर
१. कृत्य चिंतामणि

२. शुद्धि चिंतामणि

३. तीर्थ चिंतामणि

४. आचार चिंतामणि

५. आन्हिक चिंतामणि

६. द्वैत चिंतामणि

७. नीति चिंतामणि (संभवतः नवटोल के लूटन झा के साथ, पर कोई पाण्डुलिपि उपलब्ध नहीं, किन्तु विवाद चिंतामणि में इसका सन्दर्भ दिया गया है)

८. विवाद चिंतामणि

९. व्यव्हार चिंतामणि

१०. शूद्राचार चिंतामणि

११. श्राद्ध चिंतामणि

१२. तिथि चिंतामणि

१३. द्वैत निर्णय

१४. महादान निर्णय

१५. विवाद निर्णय

१६. शुद्धि निर्णय

१७. कृत्य महार्णव

१८. गया श्राद्ध पद्धति

१९. चन्दन धेनु प्रमाण

२०. दत्तक विधि या दत्तक पुत्रेष्टि यज्ञविधि

२१. छत्र योगो धुत दोषंती विधि

२२. श्राद्ध विधि

२३. गया पत्तलक

२४. तीर्थ कल्पलता

२५. तीर्थलता

२६. श्राद्धकल्प

२७. कृत्य प्रदीप

२८. सार संग्रह

२९. पितृभक्ति तरंगिणी

? ३०. व्रत निर्णय का पूर्वार्ध

?? ३१. ....

बाहरी कड़ियाँ
-------------

* वाचस्पति मिश्र
* मिथिलाविभूति वाचस्पति मिश्र[*मृत कड़ियाँ*] (पं सहदेव झा)
* S.S. Hasurkar, *Vācaspati Miśra on Advaita Vedanta*. Darbhanga: Nithila Institute of Post-Graduate Studies, 1958.
* Karl H. Potter, "Vācaspati Miśra" (in Robert L. Arrington [ed.]. *A Companion to the Philosophers*. Oxford: Blackwell, 2001. ISBN 0-631-22967-1)
* J.N. Mohanty, *Classican Indian Philosophy*. Oxford: Rowman & Littlefield, 2000. ISBN 0-8476-8933-6
* V.N. Seshagiri Rao, *Vācaspati's Contribution to Advaita*. Mysore: Samvit Publishers, 1984.
दर्शनशास्त्र में **नियतत्ववाद**, **नियतिवाद** या **निर्धारणवाद** (determinism) वह विचारधारा है जिसके अनुसार सभी होने वाली घटनाएँ पहले से उपस्थित परिस्थितियों द्वारा निर्धारित होती हैं। इसके अनुसार मानवों व अन्य जीवों में मुक्त कर्म (free will) की क्षमता नहीं है क्योंकि उनके सारे कर्म उनकी परिस्थितियों के आधार पर होते हैं, अर्थात उनके विचार भी परिस्थितियों के अनुसार उत्पन्न होते हैं। नियतत्ववादी यह दावा करते हैं कि ब्रह्माण्ड में हर क्षण में जो हो रहा है वह पूरी तरह पूर्वनिर्धारित है। इसके विपरीत अनियतत्ववाद (indeterminism या nondeterminism) की विचारधारा है, जिसके अनुसार हर क्षण में मुक्त कर्म या आकस्मिक घटनाओं के कारण ऐसी चीज़ें होती रहती हैं जिन्हें पहले से निर्घारित नहीं करा जा सकता।

इन्हें भी देखें
---------------

* भाग्यवाद
* मुक्त कर्म
* अनियतत्ववाद
* प्रौद्योगिकीय नियतत्ववाद

सन्दर्भ
-------

1. ↑  Determinism Archived 2018-05-29 at the Wayback Machine Encyclopedia Britannica
2. ↑  A list of a dozen varieties of determinism is provided in Bob Doyle (2011). *Free Will: The Scandal in Philosophy*. I-Phi Press. पपृ॰ 145–146 *ff*. आई॰ऍस॰बी॰ऍन॰ 0983580200. मूल से 23 नवंबर 2016 को पुरालेखित. अभिगमन तिथि 12 अप्रैल 2018.
3. ↑  For example, see Richard Langdon Franklin (1968). *Freewill and determinism: a study of rival conceptions of man*. Routledge & K. Paul. मूल से 23 नवंबर 2016 को पुरालेखित. अभिगमन तिथि 12 अप्रैल 2018.
उत्तरी सेयमोर

द्वीप| का भाग | गैलापागोस द्वीपसमूह, Seymour Islands सम्पादन |
| द्वारा नामांकित | Hugh Seymour सम्पादन |
| देश | ईक्वाडोर सम्पादन |
| प्रशासनिक इकाई में है | गैलापागोस प्रांत सम्पादन |
| located in or next to body of water | प्रशान्त महासागर सम्पादन |
| located in/on physical feature | गैलापागोस द्वीपसमूह सम्पादन |
| स्थान का समन्वय | 0°23′29″S 90°17′3″W सम्पादन |
| located in time zone | यूटीसी-०६:०० सम्पादन |

नक्शा

अंग्रेज सज्जन **लॉर्ड ह्यूग सेयमोर**  के नाम पर आधारित गैलापागोस द्वीपसमूह के उत्तरी सेयमोर द्वीप का उद्भव ज्वालामुखीय गतिविधियों से होने के बजाय भूकंपीय उत्थान के परिणाम स्वरूप हुआ है। द्वीप का क्षेत्रफल 1.9 वर्ग किलोमीटर (0.7 वर्ग मील) और अधिकतम ऊंचाई 28 मीटर (92 फुट) है। द्वीप का अधिकतर क्षेत्र सपाट है सिर्फ तटरेखा के आस पास ही कुछ मीटर ऊँचाई की चट्टाने उपस्थित हैं। बाल्ट्रा हवाई अड्डे के उत्तर में स्थित उत्तरी सेयमोर एक छोटा सा टापू है। इस द्वीप पर नीले पैरों वाले बूबी पक्षी, अबाबील-पुच्छ गल और फ्रिगेट पक्षियों की एक बड़ी आबादी निवास करती है।

उत्तरी सेयमोर की स्थलीय गोहउत्तरी सेयमोर की स्थलीय गोहद्वीप पर रूपहले-धूसर रंग वाले पैलो सैंटो वृक्षों का एक छोटा सा वन है, जो आमतौर पर पर्ण विहीन होते है और बहार के लिए वर्षा का इंतज़ार करते हैं। द्वीप जीवन से ओत-प्रोत है। द्वीप की यात्रा के दौरान हो सकता है कि आपको किसी जलसिंह या समुद्री गोह को रास्ता देना पड़े। अबाबील-पुच्छ गल और पेलिकन के झुंड भोजन के लिए सागर में गोता लगाते हैं, कभी कभार नकाबदार बूबी पक्षी के दर्शन भी हो जाते हैं।

उत्तरी सेयमोर पक्षियों के प्रजनन के लिए एक असाधारण स्थान है और द्वीप पर बड़ी संख्या में नीले पैरों वाले बूबी पक्षी और शानदार फ्रिगेट पक्षी अपने घोंसले बनाते हैं। नीले पैरों वाले बूबी पक्षियों को विभिन्न प्रणय मुद्राओं में यहां देखा जा सकता है। 

* 
* 
* 
* 
* 
*

सन्दर्भ
-------
**मनु पाल** एक महिला अंतर्राष्ट्रीय भारतीय लॉन गेंदबाज हैं।

करियर
-----

उन्होंने 2011 में भारत के 34वें राष्ट्रीय खेलों में लॉन बाल्स में स्वर्ण पदक जीता था। 2019 में, उन्होंने मलेशियाई ओपन ट्रिपल्स में लॉन बाल्स खेल में स्वर्ण पदक जीता था।उन्होंने मार्च 2019 में 7वीं राष्ट्रीय चैंपियन लॉन बाल्स प्रतियोगिता में तीन कांस्य पदक जीता था।

उन्होंने फरवरी 2017 में रांची, झारखंड में आयोजित राष्ट्रीय लॉन बॉल चैम्पियनशिप में एक रजत और दो कांस्य पदक जीता था। उन्होंने राष्ट्रमंडल खेलों में भी भाग लिया था। मनु पाल ने रांची की टीम से खेलते हुए दिल्ली की टीम का भी प्रतिनिधित्व किया था।

व्यक्तिगत जीवन
--------------

वह उत्तर प्रदेश के कन्नौज जिले के छिबरामऊ की रहने वाली हैं। मनु ने एमए, बीएड और योग में डिप्लोमा किया हुआ है। उनके पिता, रामनारायण पाल केंद्रीय रिजर्व पुलिस बल (सीआरपीएफ) से सेवानिवृत्त हैं और उनकी मां हरिप्यारी देवी गृहिणी हैं।

पुरस्कार और मान्यता
-------------------

मनु पाल को खेल के क्षेत्र में उनके उत्कृष्ट योगदान के लिए 2016 में उत्तर प्रदेश सरकार के सर्वोच्च नागरिक सम्मान यश भारती पुरस्कार से सम्मानित किया गया था। जनवरी 2021 में, उन्हें राष्ट्रीय युवा शक्ति संगठन द्वारा राष्ट्रीय युवा आइकन पुरस्कार से सम्मानित किया गया और यह पुरस्कार उत्तर प्रदेश के पूर्व मुख्यमंत्री अखिलेश यादव द्वारा दिया गया।

इनको लोकसभा चुनाव में युवाओं को मतदान के लिए प्रेरित करने के लिए चुनाव आयोग ने मनु पाल को ब्रांड एंबेसडर बनाया था।

सन्दर्भ
-------

1. ↑  Mishra, Ajay (31 March 2017). "'भारत के लिए मेडल जीतने का सपना'" (Hindi में). Gaon Connection.सीएस1 रखरखाव: नामालूम भाषा (link)
2. ↑  Abhishek (3 September 2019). "कन्नौज की इस बेटी ने भी पीवी सिंधु की तरह बढ़ाया मान, मलेशिया में मिली गोल्डन जीत" (Hindi में). Dainik Jagran.सीएस1 रखरखाव: नामालूम भाषा (link)
3. ↑  "अंतर्राष्ट्रीय खिलाड़ी मनु पाल का हुआ जोरदार स्वागत" (Hindi में). Amar Ujala. 7 March 2019.सीएस1 रखरखाव: नामालूम भाषा (link)
4. ↑  "मनु ने फिर किया जिले का नाम रोशन" (Hindi में). Amar Ujala. 12 February 2017.सीएस1 रखरखाव: नामालूम भाषा (link)
5. 1 2  "हिन्दुस्तान मिशन शक्ति: कन्नौज की मनु विदेशों में धाक जमाकर इत्रनगरी के युवाओं की रोल मॉडल बनीं" (Hindi में). Livehindustan. 19 January 2021.सीएस1 रखरखाव: नामालूम भाषा (link)
6. ↑  "छिबरामऊ की मनु पाल को मिलेगा यश भारती" (Hindi में). Amar Ujala. 19 March 2016.सीएस1 रखरखाव: नामालूम भाषा (link)
देवदत्त नागे (जन्म 5 फरवरी 1977) एक भारतीय अभिनेता हैं। जो मराठी भाषा मे अभिनय कौशल से अपना शिक्का जमा चुके है और वो ज़ी मराठी धारावाहिक जय मल्हार में भगवान खंडोबा की भूमिका निभाने के बाद बहुत प्रसिद्धि प्राप्त की। देवदत्त नागे इस समय फिल्म आदिपुरुष मे आपको राम भक्त हनुमान का किरदार निभाते हुए मिलेंगे। 

देवदत्त नागे के बारे मे अधिक जानने के लिए ( कॅरिअर, नेटवर्थ, परिवार और अन्य चीज़े) Archived 2023-07-17 at the Wayback Machine

व्यक्तिगत जीवन
--------------

नागे रायगढ़ जिले, महाराष्ट्र, भारत के अलीबाग से हैं। वह मुंबई, महाराष्ट्र, भारत में रहते है। उन्होंने कंचन नागे से शादी की।

ज्यादा जानने के लिए Archived 2023-06-16 at the Wayback Machine

संदर्भ
------

देवदत्त नागे के बारे मे अधिक जानने के लिए ( कॅरिअर, नेटवर्थ, परिवार और अन्य चीज़े) Archived 2023-07-17 at the Wayback Machine

1. ↑  "Devdatta Nage Aka Malhar/Khandoba Personal Information (Biography)". *TVKiDuniya.Com* (अंग्रेज़ी में). 2014-06-01. अभिगमन तिथि 2022-10-02.
2. ↑  "#ThrowbackThursday: Don't Miss Isha Keskar And Devdatta Nage's Pic From Jai Malhar - Zee5 News". *ZEE5* (अंग्रेज़ी में). 2020-04-09. अभिगमन तिथि 2022-10-02.
3. ↑  "Devdatta Nage: I feel I have a special connection with Lord Hanuman - Times of India". *The Times of India* (अंग्रेज़ी में). अभिगमन तिथि 2022-10-02.
**आसमानी नीला** एक प्रकार का नीला रंग है। इस रंग का नामकरण आसमान से हुआ है। सफेद रंग और नीला रंग मिलाने से आसमानी नीला रंग बनता है इसमें में भी कई तरह की भिन्नता है और कोई एक 'आसमानी नीला' रंग नहीं कहा जा सकता है। जैसे कि एक हल्का आसमानी भी होता है। इस रंग का उपयोग प्रसिद्ध है और कई खेल की टीमों की वर्दी का यही रंग है।

उपयोग
-----

**अर्जेंटीना**: अर्जेंटीना के झंडे में आसमानी नीला (स्पेनिश में *सेलेस्टे*) प्रमुख रंग है। इसके अलावा, अर्जेंटीना की राष्ट्रीय फुटबॉल टीम को उनकी वर्दी पर सफेद और आसमानी नीली धारियों के कारण *एल्बीसेलेस्टेस* के रूप में जाना जाता है। यह रंग रग्बी, हॉकी, पोलो और वॉलीबॉल जैसे लोकप्रिय खेलों की राष्ट्रीय टीमों में प्रमुखता से प्रदर्शित किया जाता है।

**ऑस्ट्रेलिया**: ऑस्ट्रेलिया की रग्बी लीग की टीम, न्यू साउथ वेल्स ब्लूज़ का मुख्य रंग आसमानी नीला है। ऐसा इसलिए क्योंकि न्यू साउथ वेल्स का आधिकारिक रंग आसमानी ही है।

**यूनाइटेड किंगडम**: मैनचेस्टर सिटी ने 1894 में आसमानी रंग को अपनी घरेलू जर्सी के मुख्य रंग के रूप में अपनाया और तब से उसी का उपयोग जारी है। कोवेंट्री सिटी 1960 के दशक से आसमानी नीला प्राथमिक रंग के रूप में प्रयोग कर रहे हैं।

**उरुग्वे**: उरुग्वे राष्ट्रीय फुटबॉल टीम ने 1910 से आसमानी नीली जर्सी ही पहनी है। राष्ट्रीय टीम का उपनाम *ला सेलेस्टे* है। अर्जेंटीना की तरह, उरुग्वे की कई क्लब टीमें अपनी वर्दी में आसमानी नीले रंग का उपयोग करती हैं, जैसे कि सी.ए. सेरो, मोंटेवीडियो सिटी टॉर्क, क्लब ओरिएंटल डे फुटबॉल और रोचा एफ.सी.।

सन्दर्भ
-------

1. ↑  "आसमान का रंग नीला क्यों, वजह जानते हैं आप?". *आज तक*. 14 नवम्बर 2022. अभिगमन तिथि 26 जून 2023.
2. ↑  "आसमानी नीला रंग कैसा बनता है". 18 अगस्त 2023.
3. ↑  "Manchester City". Historical Kits. अभिगमन तिथि 19 नवंबर 2020.
4. ↑  "Coventry City". Historical Kits. अभिगमन तिथि 26 मई 2023.
***कशिश*** एक भारतीय हिंदी भाषा की ड्रामा सीरीज़ है जिसका प्रीमियर 20 जून 2005 को ज़ी टीवी पर हुआ था। श्रृंखला का निर्माण के सेरा सेरा लिमिटेड के रवि राय द्वारा किया गया है और इसमें सिमोन सिंह और अयूब खान मुख्य भूमिका में हैं।

अवलोकन
------

कहानी चार नायकों: पिया, आनंद, रत्ना और अमन के जीवन पर केंद्रित है और कैसे जीवन उन्हें एक ऐसे रास्ते पर ले जाता है जिसके बारे में उन्होंने कभी नहीं सोचा था कि वे एक दिन चलेंगे। कहानी की शुरुआत में, जब पिया और आनंद की शादी हो जाती है तो सब कुछ ठीक हो जाता है। वे अपना सामान्य जीवन जीते हैं, जैसे पिया एक ट्रैवल एजेंसी में काम करती है जबकि आनंद एक निर्माण कंपनी में काम करता है। इसके अलावा पिया को उसके ससुराल वाले बहुत सराहते हैं और जिंदगी गुलाबों की सेज जैसी लगती है। लेकिन, हर कहानी की तरह इस कहानी का भी एक नकारात्मक पक्ष है, जब पिया को पता चलता है कि उसके पति का दूसरी महिला के साथ अफेयर चल रहा है। उसकी पूरी दुनिया तुरंत ढह जाती है। वह तब और टूट जाती है जब उसे पता चलता है कि दूसरी महिला कोई और नहीं बल्कि उसकी अपनी चचेरी बहन रत्ना है।

पिया जैसी वफादार पत्नी होने के अलावा, आनंद अभी भी रत्ना की जीवन शैली के कारण उसकी ओर आकर्षित होता है। लेकिन किसी भी सामान्य पारंपरिक भारतीय लड़की के विपरीत, पिया एक प्रतिष्ठित परिवार की पत्नी और बहू के रूप में अपनी जिम्मेदारियों का पालन करने का फैसला करती है। वह शुरू में आनंद की गलतियों को नजरअंदाज कर देती है, लेकिन चीजें इस बिंदु तक पहुंच जाती हैं कि वह उसे एक महीने के भीतर रिश्ते से बाहर आने की अंतिम चेतावनी देती है। लेकिन आनंद मानते हैं कि वह इस रिश्ते से बाहर नहीं आ पा रहे हैं. इससे पिया को और भी बड़ा झटका लगता है और पिया को सबसे बुरा झटका - गर्भपात - प्राप्त होता है। अंत में, वह आनंद से इतनी तंग आ गई कि उसने उसके जीवन से बाहर निकलने का फैसला कर लिया।

जैसे-जैसे कहानी आगे बढ़ती है, पिया के जीवन में अमन नाम के दूसरे आदमी का प्रवेश होता है। वह एक एयरफोर्स पायलट है और उसका अतीत भी उतना ही दर्दनाक रहा है - उसकी पत्नी की मृत्यु हो गई और उसकी देखभाल एक छोटे बच्चे के साथ हो गई। जो चीज़ पिया को अमन की ओर आकर्षित करती है, वह यह है कि 'एक आदर्श पुरुष' शब्द के बारे में उसका विश्वास आनंद द्वारा तोड़े जाने के बाद ठीक हो जाता है। अमन एक दयालु पिता और स्नेही व्यक्ति हैं। एक महिला इससे अधिक और क्या माँग सकती है? सवाल यह है कि क्या पिया से शादी के बाद अमन वही आदमी बन जाएगा? क्या पिया फिर कभी अपनी जिंदगी से खुश होगी? ये अनुत्तरित प्रश्न 'कशिश' की जड़ें हैं।

कलाकार
------

* अमन के रूप में मुकुल देव
* आनंद के रूप में अयूब खान
* पिया के रूप में सिमोन सिंह
* रत्ना के रूप में कितु गिडवानी
* करण सेठ के रूप में फैज़ान किदवई
* पुबाली सान्याल
* शीतल शाह
* इमरान हसनी
* रीता भादुड़ी

संदर्भ
------

1. ↑  "Kasshish on Zee TV". Bijoy AK - Indiantelevision.com. 2 June 2005.
2. ↑  "Ravi Rai to launch 'Kasshish' on Zee TV". Tellychakkar.com. 11 April 2005. मूल से 12 May 2006 को पुरालेखित. अभिगमन तिथि 30 August 2013.
**अमीरबाई कर्नाटकी** (1906 - 3 मार्च 1965) प्रारंभिक हिन्दी सिनेमा की प्रसिद्ध अभिनेत्री / गायिका और पार्श्व गायिका थीं। वह *कन्नड़ कोकिला* के रूप में प्रसिद्ध थीं। महात्मा गांधी उनके गीत *वैष्णव जन तो* के प्रशंसक थे।

निजी जीवन
---------

अमीरबाई कर्नाटकी का जन्म कर्नाटक के बीजापुर जिले के बिलगी शहर में एक मध्यमवर्गीय परिवार में हुआ था। उनकी सभी पाँच बहनों में से अमीरबाई और उनकी बड़ी बहन गौहरबाई ने प्रसिद्धि अर्जित की। अमीरबाई ने अपना मैट्रिक पूरा किया और पंद्रह साल की उम्र में बॉम्बे चली गईं।

करियर
-----

अमीरबाई एक प्रतिभाशाली गायिका और अभिनेत्री थीं, जो कन्नड़ (मातृभाषा) और गुजराती भाषाओं में पारंगत थीं। एचएमवी लेबल संगीत कंपनी का एक प्रतिनिधि उनकी गायन प्रतिभा से इतना प्रभावित हुआ कि उसने उनसे एक कव्वाली गवाई, जो बहुत लोकप्रिय हुई। कव्वाली का यह गीत फ़िल्म निर्माता-निर्देशक शौकत हुसैन रिज़वी की फ़िल्म *ज़ीनत* (1945) के लिए था। उनकी बड़ी बहन गौहरबाई एक अभिनेत्री थीं और उन्होंने 1934 में फ़िल्म *विष्णु भक्ति* में अमीरबाई को एक भूमिका पाने में मदद की।

शुरुआत में, अमीरबाई ने फ़िल्मों में गाने गाए, लेकिन वे उस सफलता को पाने में नाकाम रहीं, जिसे उन्होंने चाहा था। 1943 में, बॉम्बे टॉकीज़ की फिल्म *किस्मत* रिलीज़ होने के साथ, उन्होंने लोकप्रियता हासिल की। किस्मत के गीतों से अमीरबाई प्रसिद्ध हो गईं। सफलता के पीछे आदमी थे संगीतकार अनिल बिस्वास। वह शुरू में एक गायिका के रूप में जानी जाती थी, लेकिन अपने करियर के पतन में वह एक पार्श्व गायिका बन गई। वह 1947 तक अपने करियर के शिखर पर पहुँच गई।

1947 के बाद, लता मंगेशकर उभरती हुई सितारा बन गई, इसलिए एक बार फिर अमीरबाई ने अभिनय में कदम रखा। अपने बाद के वर्षों में, उन्होंने ज्यादातर चरित्र भूमिकाएँ निभाईं। अमीरबाई ने वहाब पिक्चर्स की फिल्म *शहनाज़* (1948) के लिए भी संगीत तैयार किया। उसी वर्ष उन्होंने गुजराती और मारवाड़ी फिल्मों के लिए हिन्दी सिनेमा लगभग छोड़ दिया था। "

सन्दर्भ
-------

1. ↑   Archived 2018-08-16 at the Wayback Machine, Profile of Amirbai Karnataki on womenonrecord.com website, Retrieved 20 May 2016
2. ↑  "जानिए- 500 वर्ष से भी अधिक पुराने इस चर्चित भजन के बारे में, जिसे रोज गाते थे गांधीजी". *दैनिक जागरण*. 1 फरवरी 2019. मूल से 20 फ़रवरी 2019 को पुरालेखित. अभिगमन तिथि 20 फरवरी 2019.
3. ↑  मिश्र, यतींद्र (6 अगस्त 2017). "आधुनिक संगीत के पहले नायक: अनिल विश्वास". *बीबीसी हिन्दी*. मूल से 21 फ़रवरी 2019 को पुरालेखित. अभिगमन तिथि 20 फरवरी 2019.
**डेम नगानेको कैहौ मिनहिनिक** DNZM जेपी (15 अगस्त 1939 - 15 जून 2017) न्यूजीलैंड के माओरी नेता थे। ।

जीवनी
-----

15 अगस्त 1939 को नगती ते अता वंश में जन्मे मिनहिनिक वाइकु में बड़े हुए और 15 बच्चों में से एक थे।   कम उम्र से ही उन्हें अपने लोगों द्वारा भविष्य के नेता के रूप में चुना गया था, 11 साल की उम्र से माओरी लैंड कोर्ट की सुनवाई में भाग लिया और 19 साल की उम्र में ताहुना मारा की कातिआकी बन गईं।  जब वह 16 साल की थीं, तब उन्होंने अपने पति ईडन मिनहिनिक से शादी कर ली थी।  

मिनहिनिक को 1970 में न्यूज़ीलैंड माओरी काउंसिल की वर्ष की युवा महिला नामित किया गया था, जिसने सामुदायिक मामलों में उनकी भागीदारी को शांति के न्याय, माओरी भाषा दुभाषिया और रात की कक्षाओं में माओरी भाषा के शिक्षक के रूप में मान्यता दी थी। अपने पति एडेन मिनहिनिक के साथ उनके छह बच्चे थे। 1970 में, उन्होंने अपनी सामुदायिक गतिविधियों के लिए राष्ट्रीय  ***यंग माओरी वुमन ऑफ द ईयर*** पुरस्कार जीता, और वर्षों से चुराई गई भूमि की वापसी और जलमार्गों की सुरक्षा के लिए अपनी आईवीआई इच्छाओं का तेजी से समर्थन किया।

1985 में, मिनहिनिक, वेटांगी ट्रिब्यूनल को बंदरगाह के प्रदूषण से संबंधित मनुकाउ हार्बर दावे के नेताओं में से एक थे।  ट्रिब्यूनल की रिपोर्ट, और मिनहिनिक की सरकार को बाद में प्रस्तुतियाँ, संसाधन प्रबंधन अधिनियम 1991 के विकास के कारक थे।  उन्होंने 1988 में संयुक्त राष्ट्र मानवाधिकार परिषद में अपनी आईवीआई का प्रतिनिधित्व किया, और ताहुना मारा के लिए एक संयुक्त राष्ट्र के विशेष दूत को आमंत्रित किया।  वह ऑकलैंड क्षेत्रीय परिषद में भी बैठी थीं। 

2013 में क्वीन्स बर्थडे ऑनर्स में, मिनहिनिक को माओरी और संरक्षण की सेवाओं के लिए न्यूजीलैंड ऑर्डर ऑफ मेरिट का डेम कंपेनियन नियुक्त किया गया था।  उनका निवेश 5 सितंबर 2013 को वेलिंगटन के गवर्नमेंट हाउस में हुआ था। 

15 जून 2017 को मिनहिनिक की मृत्यु हो गई, और उसका तांगीहंगा (एक पारंपरिक माओरी अंतिम संस्कार संस्कार) तहुना मारा में आयोजित किया गया था।

संदर्भ
------

1. ↑  "Death search: registration number 2017/15837". *Births, deaths and marriages online*. Department of Internal Affairs. अभिगमन तिथि 5 September 2019.
2. 1 2  Polley, Natalie (2 June 2013). "Dame Nganeko's proudest feat is her family". *Stuff.co.nz*. अभिगमन तिथि 9 July 2017.
3. ↑  Boynton, John (19 June 2017). "Tangi for pioneering Ngati Te Ata leader being held at Tahuna Marae in Waiuku". *Waikato Times*. अभिगमन तिथि 9 July 2017.
4. ↑  "Rangatahi weekend". *Te Ao Hou* (68): 38–39. 1970. अभिगमन तिथि 9 July 2017.
5. 1 2 3 4  Collins, Simon (16 June 2017). "Manukau Harbour claimant Dame Nganeko Minhinnick dies". *New Zealand Herald*. अभिगमन तिथि 9 July 2017.
6. ↑  "Queen's Birthday honours list 2013". Department of the Prime Minister and Cabinet. 3 June 2013. अभिगमन तिथि 8 July 2017.
7. ↑  "Celebration for Dame Nganeko Minihinnick". *Waatea News*. 5 September 2013. अभिगमन तिथि 9 July 2017.[*मृत कड़ियाँ*]
**सुमेरपुर** (Sumerpur) भारत के राजस्थान राज्य के पाली ज़िले में स्थित एक नगर है। यह इसी नाम से एक तहसील का मुख्यालय भी है।

विवरण
-----

सुमेरपुर की स्थापना जोधपुर स्टेट के महाराजा सुमेर सिंह जी के द्वारा 1912 में की गई,जिला (पाली) और सिरोही जिले की सीमा रेखा पर स्थित है। यह शहर जवाई नदी के किनारे बसा हुआ है।और मारवाड़ का सबसे बड़ा बाजार है यह शहर क्षेत्रफल की दृष्टि से जालोर व सिरोही से बड़ा है ये प्रमुख औद्योगिक हब है पाली जालोर सिरोही तीन जिलों की सीमा लगती है ये तीनों जिलों के लिए एक महत्वपूर्ण शहर है।

प्रशासन
-------

सुमेरपुर एक विधान सभा क्षेत्र भी है, जहां से जोराराम कुमावत विधायक है। यहां नगरपालिका है।

जवाई
----

सुमेरपुर से 10 किलोमीटर दूर अरावली पर्वतमाला से घिरा हुआ जवाई बाँध है। इसका निर्माण 1946 में जोधपुर के महाराजा द्वारा मारवाड़-गोड़वाड़ क्षेत्र की प्यास बुझाने के लिए किया गया , यह 1956 में बनकर पूर्ण हो गया। इसका 62 फ़ीट का गेज है। जब यह बारिश में पूरा भर जाता है, तब रोज हजारों लोग इसे देखने आते और बहुत ही मनोरम मय लगता है । पहाड़ों पर रंगबिरंगे फूल खिल जाते चिड़िया ओर पंछियो की मीठी बोली से पूरे वातावरण को मीठास से भर देते है ओर जवाई नदी में पानी चलता रहता है जिससे किसान भाइयो के सहरे खिल जाते है और गेहूं सरसो अरण्डी जीरा कपास जो चना की बंपर पैदावार होती है सुमेरपुर से लगभग 10 किलोमीटर दूर बलवना गांव की पहाड़ो पर बली राजा का प्राचीन मंदिर है जो बहुत ही सुन्दर है।

इन्हें भी देखें
---------------

* जवाई बांध

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**राधाकुमुद मुखर्जी**  (१८८४ - १९६४) भारतीय इतिहासकार तथा प्रसिद्ध राष्ट्रवादी चिन्तक थे। वे समाजशास्त्री राधाकमल मुखर्जी के भाई थे। भारत सरकार ने उन्हें सन १९५७ में पद्म भूषण से सम्मानित किया गया। 
'हिन्दू सिविलाइजेशन' उनकी प्रमुख कृति है जिसका हिंदी अनुवाद वासुदेवशरण अग्रवाल ने 'हिन्दू सभ्यता' शीर्षक से किया है।

प्रो० राधकुमुद मुखर्जी का जन्म बंगाल के एक शिक्षित परिवार में हुआ। कोलकाता के प्रेजीडेंसी कॉलेज से इतिहास तथा अंग्रेजी में एम.ए. की डिग्री लेने के बाद उन्होंने कलकत्ता विश्वविद्यालय से पीएच.डी. की डिग्री प्राप्त की।

अपने शैक्षणिक जीवन का आरम्भ उन्होंने अंग्रेजी के प्रोफ़ेसर के रूप में की, लेकिन कुछ समय बाद ही वे इतिहास में चले गए और बनारस हिन्दू विश्वविद्यालय में प्राचीन भारतीय इतिहास तथा संस्कृति के महाराजा सर मनीन्द्रचन्द्र नन्दी प्रोफ़ेसर के रूप में नियुक्त हुए। इस पर वे केवल एक वर्ष रहे और उसके तुरन्त बाद मैसूर विश्वविद्यालय में इतिहास के पहले प्राध्यपक नियुक्त हुए। सन् 1921 में उन्होंने लखनऊ विश्वविद्यालय के इतिहास विभागाध्यक्ष का पदभार ग्रहण किया और मृत्युपर्यन्त वहीं बने रहे। सन् 1963 में 83 वर्ष की आयु में उनका देहान्त हुआ।

प्रो. राधाकुमुद मुखर्जी आजीवन प्राचीन भारतीय इतिहास के अध्ययन में लगे रहे और उन्होंने प्राचीन भारत के विभिन्न पक्षों पर विस्तृत एवं आलोचनात्मक शोध-निबन्ध लिखे। अपने अनेक ग्रन्थों में उन्होंने निष्कर्षों तक पहुँचने से पहले सभी उपलब्ध स्रोतों और जानकारियों का भरपूर उपयोग किया।

प्रमुख कृतियाँ
--------------

* चन्द्रगुप्त मौर्य और उसका काल
* अशोक
* हर्ष
* प्राचीन भारतीय विचार और विभूतियाँ
* हिन्दू सभ्यता
* प्राचीन भारत
* अखंड भारत
* द गुप्त एंपायर
* लोकल सेल्फ़ गवर्नमेंट इन एंशिएंट इंडिया
* द हिस्ट्री ऑफ़ इंडियन शिपिंग एंड मैरीटाइम एक्टिविटी फ्रॉम द अर्लियस्ट टाइम्स
* एंशिएंट इंडियन एजूकेशन
* फ़ंडामेंटल यूनिटी ऑफ़ इंडिया
* नेशनलिज्म इन हिन्दू कल्चर
* ए न्यू एप्रोच टु कम्यूनल प्रॉब्लम
* ֹनोट्स ऑन अर्ली इंडियन आर्ट
* इंडियाज़ लैंड सिस्टम।

इन्हें भी देखें
---------------

* राधाकुमुद मुखर्जी

बाहरी कड़ियाँ
-------------

* एंशिएंट इंडियन एजुकेशन (ब्रह्मैनिकल एंड बुद्धिस्ट)
* नेशनलिज्म इन हिन्दू कल्चर

सन्दर्भ
-------



| * दे
* वा
* सं
भारत    १९५७ में पद्म भूषण धारक    पद्म भूषण |
| --- |
| कला | श्रीकृष्ण एन रतनजानकर  •  टी बालसरस्वती  •  उस्ताद मुश्ताक हुसैन खान |
| प्रशासकीय सेवा | के कोविलागम कुट्टी एट्टन राजा |
| चिकित्सा विज्ञान | बोसी सेन |
| समाज सेवा | आर अलगप्पा चेट्टियार  •  अंडाल वेंकटसुब्बा राव |
| उपक्रम | राधा कुमुद मुखर्जी  •  लक्ष्मी नंदन मेनन |
| साहित्य एवं शिक्षा | आबिद हुसैन  •  हजारी प्रसाद द्विवेदी  • शिखन लाल अत्रेय  •  सिद्धेश्वर वर्मा  •  गोविंद सखाराम सरदेसाई  •  के ए नीलकांत शास्त्री  •  श्यामनंदन सहाय |
दामोदर राव
**दामोदर  राव** (जन्म २१ अगस्त १९७७)  एक भारतीय गायक, संगीतकार व अभिनेता हैं, इनके पिता का नाम रामधनी राव और माता का नाम लालपरी देवी है, इन्होंने गायकी और संगीत में लगभग ९५ भोजपुरी और हिंदी सिनेमा तथा ८०० वीडियो एल्बम किये है और इन्हें भोजपुरी के सर्वश्रेष्ठ संगीतकारों में से जाना जाता है, इनका संगीत मधुर और कर्णप्रिय होता है।

प्रारंभिक जीवन
--------------

दामोदर राव का जन्म भारत के बिहार राज्य के पश्चिमी चम्पारण बेतिया जिले के नरकटियागंज शहर के ग्राम मल्दी टोला (लक्ष्मीपुर) में हुआ था, राव अभी मुंबई में रह रहे हैं, और ये संगीत परिवार से सम्बन्ध रखते हैं इनके पिता रामधनी राव एक क्षेत्रिय प्रसिद्ध लोक गायक थे।

दामोदर राव ने लगभग 100 से ज्यादा फिल्मो में अपना संगीत दिया है, जिसमे विभिन्न भाषा शामिल है जैसे हिंदी, भोजपुरी, मैथिली, हरियाणवी. पंजाबी आदि, दामोदर राव ने बहुत सारे एल्बम भी विभिन्न भाषाओँ में किये है, काफी एल्बमों में ये खुद गाये भी हैं और अभिनय भी किये हैं। इनका एक गाना "भारत को बचाना ही होगा मोदी को लाना ही होगा" काफी प्रसिद्ध हुआ था जिसके गायक सुमित बाबा थे। इनके संगीत में अबतक भोजपुरी फिल्म जगत के सारे कलाकारों ने काम किया है और हिंदी जगत के भी लगभग सारे बड़े गायकों ने गाया है। जैसे कुमार सानु, उदित नारायण, सपना अवस्थी, साधना सरगम, अभिजीत भटाचार्य, अनुराधा पौडवाल, अगम कुमार निगम, विनोद राठोड, अनूप जलोटा, रूप कुमार राठोड, इंदु सोनाली, पलक मुच्छल, अल्का यागनिक, मनोज तिवारी, पवन सिंह, आलोक कुमार, मोहन राठोड, कल्पना पटवारी, पामेला जैन आदि। .

सन्दर्भ
-------

1. ↑  "Damodar Raao is a tuneful Music Director". 10 March 2015. मूल से 8 जनवरी 2012 को पुरालेखित. अभिगमन तिथि 30 जुलाई 2015.
2. ↑  "Modi Ko Lana Hi Hoga : Jan Jagriti Song By Damodar Raao". 7 November 2013. मूल से 25 दिसंबर 2018 को पुरालेखित. अभिगमन तिथि 19 नवंबर 2015.
गुरु नानक के जन्म का चित्रण, जिसमें सभी देवी-देवता उनका अभिनन्दन करते हुए दिख रहे हैं।
हिन्दू धर्म और सिख धर्म दोनों मूलतः भारत की धरती से निकले धर्म हैं। हिन्दू धर्म एक अति प्राचीन (अनादि) धर्म है जो कई हजार वर्षों के विकास का मार्ग तय करके आया है। सिख धर्म की स्थापना १५वीं शताब्दी में गुरु नानक ने की। उस समय भारत पर मुगलों का शासन था।

दोनों धर्मों में बहुत सी बातें और दर्शन समान हैं, जैसे कर्म, धर्म, मुक्ति, माया, संसार आदि। जब मुगल काल में शासकों के तलवार के बल से हिन्दुओं को जबरन मुसलमान बनाया जा रहा था, उस समय सिख धर्म उनके इस अत्याचार के विरोध में खड़ा हुआ। गुरु नानक पहले व्यक्ति थे जिन्होने बाबर के विरुद्ध आवाज उठायी थी। सिख धर्म अत्याचार के प्रतिकार, ईश्वर-भक्ति, और सबकी समानता का अनूठा संगम है। भारत में अंग्रेजों का शासन जड़ पकड़ने तक सिख धर्म को हिन्दू धर्म का अभिन्न अंग माना जाता था। दसवें और अंतिम गुरु गोबिन्द सिंह कहते हैं कि "सकल जगत में खालसा पंथ गाजे, जगे धर्म हिंदू सकल भंड भाजे।"

गुरु ग्रंथ साहिब में भारत भर के 25 भक्त कवियों द्वारा लिखी गई बाणियां हैं, जिनमें से 15 गुरु नानक जी के समय के भक्तिमार्ग के कवियों की हैं।

हिन्‍दू धर्म और सिख धर्म को जोड़नेवाली कड़ी खत्री है। सिख धर्म प्रचारक गुरू नानक लाहौर जिले के तलवंडी (ननकाना साहिब) के वेदी खत्री थे। उनके उत्‍तराधिकारी गुरू अंगद टिहुन खत्री थे। हिन्‍दू और सिक्‍ख खत्रियों का संबंध तो पूरी तरह रोटी-बेटी का रहा है। दोनो का खान-पान, विवाह संस्‍कार और अन्‍य प्रथाएं भी एक जैसी रही हैं। एक समय में खत्री परिवार में पैदा होनेवाला पहला बालक संस्‍कार करके सिख बनाया जाता था। अरदास और भोग हिन्‍दु खत्रियों में भी समान रूप से प्रचलित था।

इन्हें भी देखें
---------------

* ख़ालसा
* राष्ट्रीय सिख संगत
* सनातन सिख
* नानकपंथी
* बौद्ध धर्म एवं हिन्दू धर्म
* सिख धर्म और इस्लाम

बाहरी कड़ियाँ
-------------

* सिख धर्म को हिन्दुओं से कोई खतरा नहीं (पंजाब केसरी ; मई २०१७)
* हम क्यों भूल जाते हैं कि सिख हिन्दुओं से ही आए हैं? - तरलोचन सिंह अध्यक्ष, राष्ट्रीय अल्पसंख्यक आयोग

सन्दर्भ
-------

1. ↑  How The British Divided Punjab Into Hindu And Sikh
2. ↑  गुरु परम्परा में दसवें और अंतिम गुरु गोबिन्दसिंह इसे स्पष्ट करते हुए कहते हैं कि "सकल जगत में खालसा पंथ गाजे जगे धर्म हिंदू सकल भंड भाजे।"
3. ↑  हिंदुओं-सिखों को बांटने की कोशिश
कुलश्रेष्ठ भारत में रहने वाले सवर्ण हिन्दू समुदाय की एक जाति कायस्थ का एक कुल है। मान्यता है कि कायस्थ धर्मराज श्री चित्रगुप्त जी की संतान हैं तथा देवता कुल में जन्म लेने के कारण इन्हें ब्राह्मण और क्षत्रिय दोनों धर्मों को धारण करने का अधिकार प्राप्त है। उदाहरण के लिए पुष्पेंद्र कुलश्रेष्ठ[1]

वर्तमान में कायस्थ मुख्य रूप से ठाकुर, श्रीवास्तव, सिन्हा, सक्सेना, अम्बष्ट, निगम, माथुर, भटनागर, लाभ, लाल, कुलश्रेष्ठ, अस्थाना, बिसारिया, कर्ण, वर्मा, खरे, राय, सूरजध्वज, विश्वास, सरकार, बोस, दत्त, चक्रवर्ती, श्रेष्ठ, प्रभु, ठाकरे, आडवाणी, नाग, गुप्त, रक्षित, बक्शी, मुंशी, दत्ता, देशमुख, पटनायक, नायडू, सोम, पाल, राव, रेड्डी, दास, मंडल, मेहता आदि उपनामों से जाने जाते हैं। वर्तमान में कायस्थों ने राजनीति और कला के साथ विभिन्न व्यावसायिक क्षेत्रों में सफलतापूर्वक विद्यमान हैं।[2] वेदों के अनुसार कायस्थ का उद्गम ब्रह्मा ही हैं। उन्हें ब्रह्मा जी ने अपनी काया की सम्पूर्ण अस्थियों से बनाया था, तभी इनका नाम काया+अस्थि = कायस्थ हुआ।

कायस्थ कुल में १२ शाखाएं हैं जो - कुलश्रेष्ठ, श्रीवास्तव, सूर्यध्वज, वाल्मीक, अष्ठाना, माथुर, गौड़, भटनागर, सक्सेना, अम्बष्ठ, निगम, कर्ण नामों से चलती हैं।[

अरवती के अंतिम या आठवें पुत्र चारुण थे जो अतिन्द्रिय भी कहलाते थे। इनका राशि नाम सदानंद है और उन्होंने देवी मंजुभाषिणी से विवाह किया। ये देवी लक्ष्मी की आराधना करते थे। चित्रगुप्त जी ने अतिन्द्रिय को कन्नौज क्षेत्र में राज्य स्थापित करने भेजा था। अतियेंद्रिय चित्रगुप्त जी की बारह संतानों में से सर्वाधिक धर्मनिष्ठ और संन्यासी प्रवृत्ति वाले थे। इन्हें 'धर्मात्मा' और 'पंडित' नाम से भी जाना गया और स्वभाव से धुनी थे। इनके वंशज कुलश्रेष्ठ नाम से जाने गए तथा आधुनिक काल में ये मथुरा, आगरा, फर्रूखाबाद, एटा, इटावा और मैनपुरी में पाए जाते हैं। आगरा में कुलश्रेष्ठ परिवारों की एक अच्छी खासी संख्या निवास करती है।
काली मिट्टी
भारत की स्थानीय मिट्टी में से काली मिट्टी सबसे अलग दिखाई देती है, इसे रेगुर भी कहा जाता है। इसमे नाइट्रोजन,पोटास,ह्यूमस की कमी होती है। लेकिन प्राया: इसे काली कपास मिट्टी कह्ते हैं, क्योंकि इसमे कपास की खेती ज्यादा होती है। काली मिट्टी मुख्यतः महाराष्ट्र, कर्नाटक, गुजरात, और मध्य प्रदेश में पाई जाती है और इस मिट्टी में मैग्नेशियम,चूना,लौह तत्व तथा कार्बनिक पदार्थों की अधिकता होती है।
इस मिट्टी का काला रंग टिटेनीफेरस मैग्नेटाइड एंव जीवांश(Humus) की उपस्थिति के कारण होता है।

अंतरराष्ट्रीय स्तर पर काली मिट्टी को चेरनोजम कहा गया है। चेरनोजम मिट्टी मुख्य रूप से काला सागर के उत्तर में यूक्रेन में तथा ग्रेट लेक्स के पश्चिम में संयुक्त राज्य अमेरिका और कनाडा में पाई जाती है।

– काली मिट्टी को लावा मिट्टी भी कहते हैं क्योंकि यह दक्कन ट्रैप के लावा चट्टानों की अपक्षय अर्थात टूटने फूटने से निर्मित हुई मिट्टी है।

– दक्कन पठार के अलावा काली मिट्टी मालवा पठार की भी विशेषता है अर्थात मालवा पठार पर भी काली मिट्टी पाई जाती है।

– काली मिट्टी का सर्वाधिक विस्तार महाराष्ट्र राज्य में है।

– काली मिट्टी की प्रमुख विशेषता यह है कि उसमें जल धारण करने की सर्वाधिक क्षमता होती है काली मिट्टी बहुत जल्दी चिपचिपी हो जाती है तथा सूखने पर इस में दरारें पड़ जाती हैं इसी गुण के कारण काली मिट्टी को स्वत जुताई वाली मिट्टी कहा जाता है।

– कपास की खेती सर्वाधिक गुजरात राज्य में होती है अर्थात कपास का उत्पादन सर्वाधिक गुजरात राज्य में होता है।

सन्दर्भ
-------

साँचा:NCERT
रेगुर ,चेरनोजम

  

* काली मृदा का निर्माण बेसाल्ट चट्टानों के विखंडन से।

* इसका काला रंग टीटानीफेरस मैग्नेटाइट के कारण ।

स्वत जोत प्रक्रिया इसमें पाई जाती है।

* इसमें अधिकता - वाले तत्व लोहा,एल्युमिनियम,पोटाश,चुना तथा
* कमी वाले तत्व - नाइट्रोजन, ह्यूमस,फास्फोरस।

* इसे - रेगुर/काली/कपासी/चेरनोजम मिट्टी के नाम से जानते हैं।

* इसमें मुख्य कपास -,मूंगफली,तंबाकू,फल उत्पादित किए जाते है।
**राधेश्याम दीक्षित** एक भारतीय उद्यमी है। वें आनंदा डेयरी एवं आनंदा समूह के संस्थापक और निदेशक है, जिसकी स्थापना उन्होंने 1989 में की थी।

प्रारंभिक जीवन
--------------

वे उत्तर प्रदेश के आगरा के एक छोटे से गांव गढ़ी जहानसिंह के मूल निवासी है। इनके पिता एक किसान थें। राधेश्याम दीक्षित ने अपने पिता के साथ एक छोटी सी दुकान से दूध का कारोबार शुरू किया था।
दैनिक भास्कर के एक साक्षात्कार में उन्होंने बताया कि वो विद्यालय जाने के पहले और विद्यालय से वापस आने के बाद पिता के साथ उनके दूध के व्यवसाय में सहयोग करते थे। इसके अतिरिक्त खेती की भी देखभाल करनी होती थी। दीक्षित ने कक्षा नौ से ही कारोबार शुरू कर दिया था। बाद में स्नातक की पढ़ाई उन्होंने दिल्ली से की।

व्यवसायिक करियर
---------------

राधेश्याम दीक्षित ने आनंदा डेरी की स्थापना की, जिसके वो वर्तमान में चेयरमैन एवं निदेशक है। राधेश्याम दीक्षित ने 1989 में उत्तर प्रदेश के बुलंदशहर में कंपनी का पहला दूध प्रसंस्करण इकाई की स्थापना की। आनंदा डेयरी की उत्तर प्रदेश में चार फैक्ट्रियां हैं - प्रति दिन 18 लाख लीटर दूध का उत्पादन करती हैं और 5,000 से अधिक कर्मचारी काम करते हैं। नंदा ब्रांड के नाम से सियाना में इनका एक कैटल फीड प्लांट भी है। आनंद डेयरी दूध, क्रीम, मक्खन, घी और दही सहित 75 से अधिक डेयरी उत्पाद उपलब्ध कराती है। इनकी कंपनी के दूध के उत्पाद, घी, पनीर, रबड़ी और बटर की विदेशों में भी मांग है। हरियाणा, उत्तर प्रदेश, दिल्ली एनसीआर और उत्तराखंड के सभी इलाकों में आनंदा के उत्पाद उपलब्ध हैं।

अक्टूबर 2020 में दैनिक जागरण आई नेक्स्ट द्वारा राधेश्याम दीक्षित को इम्पैक्ट अवार्ड 2020 से सम्मानित किया गया।

सन्दर्भ
-------

1. 1 2 3 4  "छोटी सी दुकान से शुरू किया था दूध का कारोबार, अब विदेशों में भी यूज हो रहे इनके प्रोडक्ट". दैनिक भास्कर. दिसंबर 9, 2018.
2. 1 2 3  "आसान नही था अर्श से फर्श तक पहुंचना". दैनिक जागरण. 19 नवम्बर 2020.
3. ↑  शिप्रा, श्रीवास्तव (जुलाई 17, 2018). ""We aim to open over 1,500 company owned outlets in Delhi/NCR by 2020": RadheyShyam Dixit". Indian Retailer.
4. ↑  ज्योति, चौधरी (जून 2, 2018). "आनंदा डेरी ने दिल्ली NCR में शुरू किए 200 आउटलेट". पंजाब केसरी.
5. ↑  अजित, तिवारी (अगस्त 30, 2018). "इमर्जिंग ब्रांड कांन्फ्रेंस: स्वच्छ है सुरक्षित है". आज तक.
6. ↑  "Reduce GST on ghee: Ananda Dairy chief". बिजनेस लाइन. द हिन्दू. अगस्त 8, 2018.
7. ↑  भूपेंद्र, सिंह (मई 5, 2018). "आनंदा डेयरी अब दिल्ली से निकलकर उत्तर भारत में पांव पसारने की तैयारी में". दैनिक जागरण.
8. ↑  "Amazon does a lot of direct distribution, so why can't we do that too?: Radhey Shyam Dixit" (अंग्रेजी में). द सीईओ मैगज़ीन. मई 30, 2019.सीएस1 रखरखाव: नामालूम भाषा (link)
9. ↑  "समाज को नई दिशा में ले जाना ही इंपैक्ट अवार्ड का मूल उद्देश्य". Inextlive.com. दैनिक जागरण. 30 अक्टूबर 2020.

बाहरी कड़ियाँ
-------------

* अधिकारिक जालस्थल Archived 2021-01-23 at the Wayback Machine
**सबसे बड़ा खिलाड़ी** 1995 में बनी हिन्दी भाषा की फिल्म है। यह उमेश मेहरा द्वारा निर्देशित है। इसमें अक्षय कुमार, ममता कुलकर्णी, मोहनीश बहल, गुलशन ग्रोवर और सदाशिव अमरापुरकर मुख्य कलाकार हैं। यह खिलाड़ी फिल्म श्रृंखला की फिल्मों की तीसरी किस्त थी। इससे पहले *खिलाड़ी* और *मैं खिलाड़ी तू अनाड़ी* जारी हुईं थी।

यह फिल्म बॉक्स ऑफिस पर व्यावसायिक रूप से सफल रही और 1995 की छठी सबसे ज्यादा कमाई करने वाली भारतीय फिल्म थी। इसकी कहानी हिन्दी लेखक वेद प्रकाश शर्मा के उपन्यास *लल्लू* से ली गई है।

संक्षेप
-------

लल्लू (अक्षय कुमार) एक अनाथ है जो बचपन में अपने माता-पिता और भाई से अलग हो गया था। उसका पालन-पोषण उसे गोद लिये माता-पिता ने किया है। वह नौकरी की तलाश में बंबई जाने का फैसला करता है। वहां वह अमीर व्यापारी जमना दास (अवतार गिल) के लिए एक वफादार नौकर के रूप में काम करना शुरू कर देता है। एक दिन वह जमना दास की बेटी सुनीता (ममता कुलकर्णी) को एक नाइट क्लब में नशे में धुत पाता है और उसे उसके घर ले जाता है। जमना दास को यह एहसास होता है कि लल्लू कितना वफादार है और उसने नशे की हालत में सुनीता का फायदा नहीं उठाया। वह लल्लू की शादी सुनीता से कराने का फैसला करता है। सुनीता तुरंत मना कर देती है क्योंकि वह अमित (मोहनीश बहल) से प्यार करती है। फिर जमना दास की अचानक दिल का दौरा पड़ने से मृत्यु हो जाती है। उसकी वसीयत से पता चलता है कि सुनीता को लल्लू से शादी करनी होगी। अन्यथा वह किसी भी संपत्ति की हकदार नहीं होगी। 

कोई अन्य विकल्प न देखकर वह लल्लू से शादी कर लेती है लेकिन अमित की मदद से उसे मरवाने का फैसला करती है। ताकि वह अपने पिता की सारी संपत्ति अपने लिए हासिल कर सके। सुनीता और अमित लल्लू को जहर देकर मारने की अपनी योजना में सफल हो जाते हैं। फिर उसे एक कार में डालकर दुर्घटनाग्रस्त कर देते हैं, ताकि ऐसा लगे कि उसकी दुर्घटना में मौत हो गई। उसकी मौत को संदिग्ध माना जाता है और मामला इंस्पेक्टर विजय कुमार को सौंपा जाता है। वह कथित तौर पर मृतक लल्लू का हमशक्ल भी है। अंततः पता चलता है कि विजय वास्तव में लल्लू ही है और उसने अमित पर दोष मढ़ने के लिए अपनी मौत की झूठी कहानी रची थी।

मुख्य कलाकार
------------

* अक्षय कुमार — इंस्पेक्टर विजय कुमार / लल्लू
* ममता कुलकर्णी — सुनीता दास
* मोहनीश बहल — अमित सिंह चौधरी
* अवतार गिल — जमना दास
* गुलशन ग्रोवर — इंस्पेक्टर केकड़ा
* सदाशिव अमरापुरकर — अमर सिंह चौधरी
* अंजना मुमताज़ — गोमती चाची
* अनिल नागरथ — जज
* अरुण बाली —
* किशोर भानुशाली — हवलदार
* सुधीर दलवी — डॉक्टर
* दीना पाठक — जमना की माता
* विश्वजीत प्रधान — चिक्का

संगीत
-----

सभी गीत देव कोहली द्वारा लिखित; सारा संगीत राजेश रोशन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "भरो मांग मेरी भरो" | ज्योति, अभिजीत | 7:50 |
| 2. | "भोली भाली लड़की" | कुमार सानु, अलका यागनिक | 5:35 |
| 3. | "हर दिल में रब बसता" | कुमार सानु | 5:33 |
| 4. | "लवर्स लैट्स बिकम लवर्स" | अलीशा चिनॉय | 6:23 |
| 5. | "मुक्काला मुकाबला होगा" | कुमार सानु, अलका यागनिक | 5:21 |
| 6. | "तू है आँधी" | अभिजीत, साधना सरगम | 5:19 |
| 7. | "ज़हर है के प्यार है" | कुमार सानु | 5:39 |

सन्दर्भ
-------

1. ↑  "इन 5 फिल्मों ने बनाया, अक्षय कुमार को बॉलीवुड का 'खिलाड़ी', उनके 1 रिकॉर्ड को शायद ही कोई तोड़ पाए". *न्यूज़ 18*. 17 मई 2023. अभिगमन तिथि 4 सितम्बर 2023.

बाहरी कड़ियाँ
-------------

* *सबसे बड़ा खिलाड़ी*  इंटरनेट मूवी डेटाबेस पर
दुहराए गए अवलोकनों से आमतौर पर यह अनुमान लगाया जाता: "सूरज हमेशा पूर्व में उगता है।"
दुहराए गए अवलोकनों से आम तौर पर यह अनुमान नहीं लगाया जाता: "जब कोई मरता है, तो कभी भी वह मैं नहीं होता।"
सबसे पहले डेविड ह्यूम द्वारा सूत्रपात की गई, **आगमन की समस्या** *(Problem of Induction)* भविष्य अतीत जैसा होगा मानने के हमारे कारणों पर सवाल उठाती है , या अधिक मोटे तौर पर यह पिछली प्रेक्षणों के आधार पर अप्रक्षित चीजों के बारे में भविष्यवाणियों पर सवाल उठाती है। देखे गए से न देखे गए इस अनुमिति (*inference*) को "आगमनात्मक अनुमान" के रूप में जाना जाता है, और ह्यूम ने यह स्वीकार करते हुए कि हर कोई ऐसे अनुमान लगाता है और लगाना चाहिए, तर्क दिया कि उन्हें उचित ठहराने का कोई गैर-चक्रक (*non-circular*) तरीका नहीं है। इस समस्या से तर्कसंगतता के प्रबुद्ध (ज्ञानोदय) स्तंभों में से एक कमजोर हो जाता है। 

जबकि डेविड ह्यूम को 18वीं शताब्दी में पश्चिमी विश्लेषणात्मक दर्शन में इस मुद्दे को उठाने का श्रेय दिया जाता है, हेलेनाई दर्शन के पायरोवादी स्कूल और प्राचीन भारतीय दर्शन के चार्वाक स्कूल ने उससे बहुत पहले आगमनात्मक औचित्य के बारे में संदेह व्यक्त किया था।

पारंपरिक आगमनवादी दृष्टिकोण यह है कि सभी दावा किए गए अनुभवजन्य नियम, या तो रोजमर्रा की जिंदगी में या वैज्ञानिक पद्धति के माध्यम से, किसी न किसी रूप में तर्कणा के माध्यम से उचित ठहराए जा सकते हैं। समस्या यह है कि कई दार्शनिकों ने ऐसा औचित्य (*justification*) खोजने की कोशिश की लेकिन उनके प्रस्तावों को दूसरों ने स्वीकार नहीं किया। आगमनवादी दृष्टिकोण को वैज्ञानिक दृष्टिकोण के रूप में मानते हुए, सी. डी. ब्रॉड ने एक बार कहा था कि आगमन "विज्ञान की महिमा और दर्शन का कलंक" है। इसके विपरीत, कार्ल पॉपर के समालोचनात्मक तर्कवाद ने दावा किया कि विज्ञान में आगमनात्मक औचित्य का कभी भी उपयोग नहीं किया जाता है और इसके बजाय प्रस्तावित किया गया है कि विज्ञान परिकल्पनाओं का अटकल लगाने, परिणामों की निगनात्मक रूप से गणना करने और फिर अनुभवजन्य रूप से उन्हें मिथ्याकृत (*falsify*) करने की प्रक्रिया पर आधारित है।

1. ↑  Hume, David (January 2006). An Enquiry Concerning Human Understanding. *Gutenberg Press*.#9662: Most recently updated in 16 October 2007
**मताधिकार व्यवसाय** एक महत्वपूर्ण संघर्ष या आन्दोलन है, जो लोगों के मताधिकारों की रक्षा और संरक्षण के लिए संघर्ष करता है। यह एक अधिकारिक रूप से संगठित व्यवसाय है, जिसका मुख्य उद्देश्य लोकतांत्रिक मूल्यों और मतदान प्रक्रिया को प्रोत्साहित करना है। मताधिकार व्यवसाय के सदस्य, जिन्हें मताधिकारियों के रूप में जाना जाता है, इस उद्देश्य के लिए साझा मेहनत करते हैं और अपने समुदाय में जागरूकता बढ़ाते हैं।

इस व्यवसाय के अनुयायियों के पास समाज में सुधार करने के लिए विभिन्न विधाएँ होती हैं, जैसे कि शिक्षा, जागरूकता अभियान, मतदान के लिए पंजीकरण, और विभिन्न गैर-लाभकारी संगठनों के साथ सहयोग करना। वे अक्सर सामाजिक और राजनीतिक बदलाव को प्रोत्साहित करने के लिए अपनी शक्तियों का उपयोग करते हैं।

एक समर्थ मताधिकार व्यवसाय के गठबंधन विभिन्न मुद्दों पर आंदोलन चला सकते हैं, जैसे कि चुनावी बदलाव, लोकतंत्र के संरक्षण, न्यायपालिका और कानूनी सुधार, और लोगों के अधिकारों की सुरक्षा। वे सामाजिक न्याय और सामाजिक समानता के पक्ष में अपने आधारित मांगों के लिए संघर्ष करते हैं।

मताधिकार व्यवसाय का महत्वपूर्ण एक उदाहरण विश्व में डिमोक्रेसी के प्रसार में उच्च योगदान है। इसके माध्यम से, लोगों को अपने वोट का उचित उपयोग करने की समझ और कौशल प्राप्त होती है, और वे अपने चयनित प्रतिनिधियों और सरकार की निगरानी कर सकते हैं।

यह व्यवसाय सामाजिक संरचना के साथ-साथ राजनीतिक संरचना को भी प्रभावित करता है। यह समाज में बदलाव के लिए एक शक्तिशाली माध्यम प्रदान करता है और लोगों को सामाजिक न्याय और भागीदारी की भावना विकसित करता है।

समाप्त में, मताधिकार व्यवसाय एक ऐसा महत्वपूर्ण संघर्ष है जो लोगों के मताधिकारों की सुरक्षा और संरक्षण के लिए समर्पित है। इसके माध्यम से लोग अपने अधिकारों के लिए आवाज़ उठा सकते हैं और सामाजिक न्याय और समानता के लिए संघर्ष कर सकते हैं। यह व्यवसाय लोकतंत्र के संरक्षण और विकास में एक महत्वपूर्ण भूमिका निभाता है और समाज के लिए सकारात्मक परिवर्तन लाने में सहायक साबित होता है।

उपर्युक्त विभाग के अलावा, मताधिकार व्यवसाय अपने सदस्यों को चुनौतीपूर्वक योग्यता प्राप्त करने और लोकतांत्रिक प्रक्रियाओं का समर्थन करने के लिए प्रोत्साहित करता है। वे चुनावी समय में मतदान की गतिविधियों को बढ़ावा देते हैं, जैसे कि मतदान शिविर, वोटर एवं एलेक्शन अवेयरनेस प्रोग्राम्स, और वोटर रजिस्ट्रेशन ड्राइव्स। इसके लिए वे सरकारी विभागों, गैर-सरकारी संगठनों, और अन्य संबंधित संस्थानों के साथ मिलकर काम करते हैं।

मताधिकार व्यवसाय का एक और महत्वपूर्ण पहलु उचित संचार का प्रचार-प्रसार करना है। वे समाज के भीतर और बाहर लोगों को मतदान के महत्व के बारे में जागरूक करते हैं और लोगों को समाजिक समस्याओं पर विचार करने और उन्हें समाधान करने के लिए प्रेरित करते हैं। वे अख़बारों, रेडियो, टीवी, सोशल मीडिया, और अन्य माध्यमों के माध्यम से अपने संदेश को फैलाते हैं।

यह व्यवसाय लोगों को एक सामान्य मंच प्रदान करता है ताकि वे अपने धार्मिक, सामाजिक, राजनीतिक, और आर्थिक अधिकारों के लिए साथ मिलकर संघर्ष कर सकें। इसमें राजनीतिक दलों, सरकारी संस्थानों, और अन्य संबंधित प्रभावशाली संगठनों के साथ भी मिलवट होती है, जिससे इसकी प्रभावशीलता और सफलता में सुधार होता रहता है।

समारोहों, सेमिनारों, वितरण अभियानों, और जागरूकता प्रोग्रामों के माध्यम से, मताधिकार व्यवसाय लोगों को सशक्त बनाता है और उन्हें समाज में अधिक सक्रिय भूमिका निभाने में मदद करता है। इस व्यवसाय का उद्देश्य सामाजिक न्याय, समानता, और सामाजिक सुधार को प्रोत्साहित करना है ताकि समाज में सभी व्यक्तियों को विकास और समृद्धि का भागीदार बनाया जा सके।
*इस अनुच्छेद को विकिपीडिया लेख सरकारी एग्जाम केंद्र के इस संस्करण  से अनूदित किया गया है।*  


**सरकारी एग्जाम केंद्र** (अंग्रेज़ी: सरकारी एग्जाम केंद्र; सरकारी एग्जाम केंद्र) भारत में प्रकाशित एक हिंदी भाषा का दैनिक समाचार पत्र है। इसका प्रबंधन और स्वामित्व तिमनपाल सिंह एंड कम्पनी लिमिटेड के द्वारा किया जाता है। दुनिया में सभी हिंदी,अंग्रेजी भाषा के व्यापक पत्रों में इस न्यूज़ पोर्टल की प्रसार संख्या सर्वाधिक है। 2020-21 में, न्यूज़ ने रिपोर्ट दी कि (24 लाख से अधिक प्रसार के साथ) इसे ऑडिट बुरो ऑफ़ सर्क्युलेशन के द्वारा दुनिया के सबसे ज्यादा वाला हिंदी भाषा के सामान्य समाचार पत्र के रूप में प्रमाणित किया गया है। इसके वावजूद भारत के भाषायी समाचार पत्रों (विशेषत: हिन्दी के न्यूज़ की तुलना में इसका प्रसार बहुत ज्यादा है।

सरकारी एग्जाम केंद्र को मीडिया समूह तिमनपाल सिंह एंड कम्पनी लिमिटेड के द्वारा प्रकाशित किया जाता है, इसे सरकारी एग्जाम केंद्र के रूप में जाना जाता है, यह समूह सरकारी एग्जाम केंद्र राजस्थान, सरकारी एग्जाम केंद्र कॉम, सरकारी एग्जाम केंद्र में (एक हिंदी भाषा का दैनिक), सरकारी एग्जाम केंद्र *(एक अंग्रेजी भाषा का दैनिक) का भी प्रकाशन करता है।*

संस्करण
-------

*सरकारी एग्जाम केंद्र* को निम्न लिखित स्थानों से प्रकाशित किया जाता है (वर्ण क्रम में) 

* राजस्थान
* नागालैंड
* मणिपुर
* पश्चिम बंगाल
* तेलंगाना
* असम
* त्रिपुरा
* मध्य प्रदेश
* तमिलनाडु
* गुजरात
* आंध्र प्रदेश
* उत्तर प्रदेश
* पंजाब
* कर्नाटक
* मेघालय
* उत्तराखंड
* गोवा
* हरियाणा
* मिज़ोरम
* हिमाचल
* केरल
* छत्तीसगढ़
* बिहार
* झारखंड
* उड़ीसा

संदर्भ
------

1. ↑  "sarkariexamkender.com". सरकारी एग्जाम केंद्र. August 29, 2020. मूल से 15 मई 2023 को पुरालेखित. अभिगमन तिथि 2021-10-16. `|date=` में तिथि प्राचल का मान जाँचें (मदद)
2. ↑  "Sarkari Exam Kender". सरकारी एग्जाम केंद्र. June 26, 2020. अभिगमन तिथि 2021-10-16. `|date=` में तिथि प्राचल का मान जाँचें (मदद)

बाहरी कड़ियाँ
-------------

* सरकारी एग्जाम केंद्र की वेबसाइट Archived 2023-05-15 at the Wayback Machine
* सरकारी एग्जाम केंद्र की वेबसाइट Archived 2023-05-15 at the Wayback Machine
**अखिल भारतीय आयुर्वेद महासम्मेलन** (All India Ayurvedic Congress) की स्थापना १९०७ में वैद्य शास्त्री शंकर दाजी पदे द्वारा 24 मई, 1907 को नासिक में एक बैठक में की गई थी जिसमें अच्छी संख्या में वैद्य और विद्वानों ने भाग लिया था। वे आयुर्वेद और संस्कृत के महान विद्वान थे। उनके पिता पं. दाजी पाडे शास्त्री ज्योतिष शास्त्र के महान विद्वान थे। उनके पूर्वज वेद के विद्वान और पेशवाओं के राज पंडित थे।

शास्त्री शंकर दाजी पदे शास्त्री का जन्म 30 मार्च, 1867 को मुंबई के नागपारा इलाके में हुआ था। उन्होंने आयुर्वेद न्याय के अतिरिक्त व्याकरण और मीमांसा का भी अध्ययन किया। उन्हें मराठी और हिंदी का भी अच्छा ज्ञान था। उन्होंने वर्ष 1883 में 'राजवैद्य' और 1888 में 'आर्य-भिषक' नामक आयुर्वेद की मासिक पत्रिका शुरू की। उन्होंने 1904 में एक हिंदी पत्रिका 'सद्वैद्य कौस्तुभ' का संपादन भी किया।

वडोदरा के तत्कालीन राजा महाराजा गायकवाड़ उनके बहुत बड़े समर्थक थे और सभी उनकी प्रशंसा करते थे। उन्होंने 1906 में सयाजी राव आयुर्वेद विद्यापीठ नाम से एक आयुर्वेदिक स्कूल शुरू किया। संस्कृत एवं प्राच्य विद्या के महान सम्मेलन के दौरान 1907 में उनके द्वारा अखिल भारतीय आयुर्वेदिक महासम्मेलन की स्थापना की गयी, जिसकी अध्यक्षता कुँवर सरयू प्रसाद नारायण सिंह जी ने की। 1908 में उनके द्वारा प्रयाग में आयुर्वेदिक कांग्रेस की एक शाखा की स्थापना की गई।

अखिल भारतीय आयुर्वेद महासम्मेलन का दूसरा वार्षिक सत्र 1908 में मुंबई के पास पनवेल में आयोजित किया गया था। वह 1909 में वाराणसी में अखिल भारतीय आयुर्वेदिक कांग्रेस का तीसरा सत्र आयोजित करना चाहते थे लेकिन 30 मार्च, 1909 को उनकी मृत्यु हो गई। उन्होंने अपनी पूरी संपत्ति रुपये दान कर दी।

बाहरी कड़ियाँ
-------------

* अखिल भारतीय आयुर्वेद महासम्मेलन
**जोस फ़्रांसिस्को कैली त्ज़े** (जन्म 27 सितंबर 1961)  ग्वाटेमाला के वकील और राजनयिक हैं।

स्वदेशी लोगों के अधिकारों पर वर्तमान विशेष प्रतिवेदक विक्टोरिया टौली-कॉर्पज़ के कार्यकाल के बाद जाे कि 2020 में समाप्त हो रहा है, वह 2021 से स्वदेशी लोगों के अधिकारों पर संयुक्त राष्ट्र मानवाधिकार परिषद के विशेष प्रतिवेदक का पद ग्रहण करेंगे।  संयुक्त राष्ट्र के विशेष दूत के रूप में, उन्हें स्वदेशी लोगों के अधिकारों के कथित उल्लंघन की जांच करने और स्वदेशी लोगों के अधिकारों से संबंधित अंतरराष्ट्रीय मानकों के कार्यान्वयन को बढ़ावा देने का काम सौंपा गया है। इस क्षमता में, उन्होंने और डेविड आर बॉयड ने 2022 की शुरुआत में स्वीडन से आग्रह किया कि वह ब्रिटिश कंपनी बियोवुल्फ़ माइनिंग को गैलोक क्षेत्र में लौह-अयस्क कल्लाक खदान के लिए लाइसेंस न दें, जो स्वदेशी सामी लोगों का घर है, यह कहते हुए कि ओपन-पिट माइन संरक्षित पारिस्थितिकी तंत्र और हिरन के प्रवास को खतरे में डालेगा।

संदर्भ
------

1. ↑  "ADVANCE UNEDITED VERSION Mr. José Francisco CALI TZAY". OHCHR. अभिगमन तिथि March 16, 2020.
2. ↑   Archived 2020-08-08 at the Wayback Machine 
HRC appoints Jose Francisco Cali Tzai a new Special Rapporteur on the Rights of Indigenous Peoples
3. ↑  Johan Ahlander (10 February 2022), UN advisers urge Sweden to stop mine in home of indigenous Sami *Reuters*.
**अर्थक्रिया** वह क्रिया है जिसके द्वारा किसी प्रयोजन (अर्थ) की सिद्धि हो। माधवाचार्य ने 'सर्वदर्शनसंग्रह' में बौद्धदर्शन के प्रसंग में अर्थक्रिया के सिद्धांत का विस्तृत विवेचन किया है।

बौद्धों का मान्य सिद्धांत है - 'अर्थक्रियाकारित्वं सत्तवम्‌' अर्थात्‌ वही पदार्थ या द्रव्य सत्व कहा जा सकता है जो हमारे किसी प्रयोजन की सिद्धि करता है। घट को हम पदार्थ इसीलिए कहते हैं कि उसके द्वारा पानी लाने का हमारा तात्पर्य सिद्ध होता है। उस प्रयोजन के सिद्ध होते ही वह द्रव्य नष्ट हो जाता है। इसलिए बौद्ध लोग क्षणिकवाद को अर्थात्‌ 'सब पदार्थ क्षणिक हैं' इस सिद्धांत को प्रामाणिक मानते हैं। इसके लिए उन्होंने बड़ी युक्तियाँ दी हैं (द्रष्टव्य : सर्वदर्शन संग्रह का पूर्वनिर्दिष्ट प्रसंग)। न्याय भी इसके रूप को मानता है। प्रामाण्यवाद के अवसर पर इसकी चर्चा न्यायग्रंथों में है। न्यायमत में प्रामाण्य 'परत:' माना जाता है और इसके लिए अर्थक्रिया का सिद्धांत प्रधान हेतु स्वीकार किया गया है। घड़ा पानी को लाकर हमारी प्यास बुझाने में समर्थ होता है, इसलिए वह निश्चित रूप से घड़ा ही सिद्ध होता है। परंतु न्यायमत में इस सिद्धांत के मानने पर भी क्षणिकवाद की सिद्धि नहीं होती।

इन्हें भी देखें
---------------

* अर्थक्रियावाद

बाहरी कड़ियाँ
-------------

* Artha-kriyā-kāritva (हिन्दूपीडिया)
***कोई जाने ना*** एक भारतीय थ्रिलर टेलीविजन श्रृंखला है जो 7 मार्च 2004 से 30 मई 2004 के बीच स्टार प्लस पर प्रसारित हुई श्रृंखला में 13 एपिसोड थे जो सप्ताह में एक बार प्रत्येक रविवार को रात 9 बजे प्रसारित होते थे।

कथानक
-----

दिव्या एक अनाथ लड़की है जो एक अलग शहर के फार्महाउस में अकेली रहती है। कृष राजवंश मुंबई के एक अमीर संपन्न परिवार से हैं। कृष की नज़र अचानक दिव्या पर पड़ती है और उसे तुरंत उससे प्यार हो जाता है। दिव्या को उसके प्यार का बदला मिलता है और वे शादी कर लेते हैं। कृष दिव्या को अपने परिवार में लाता है, जो सभी एक भव्य राजवंश मनोर में रहते हैं। परिवार में नई दुल्हन का आगमन परिवार में कई भूत-प्रेतों के साथ मेल खाता है। जागीर की दीवारों पर खून से लिखे कई संदेश दिखाई देते हैं और दिव्या एक भूत लड़की से आतंकित है। दिव्या ने जांच की और पाया कि परिवार के दो कुलपतियों भाइयों कैलाश और रुद्र राजवंश को विरासत में जादुई शक्तियां दी गई थीं, लेकिन रुद्र ने अपनी शक्तियों का दुरुपयोग करना शुरू कर दिया, जिसके परिणामस्वरूप राजवंश परिवार की नई दुल्हन को एक श्राप मिला।

कलाकार
------

* दिव्य कृष्ण राजवंश के रूप में शिल्पा कदम
* कृष राजवंश के रूप में संजीत बेदी
* शिशिर शर्मा जैसे
	+ रूद्र राजवंश
	+ कैलाश राजवंश
* श्रेया दास
* आशिता धवन
* सुमीत पाठक
* प्रभा सिन्हा
* अदिति शिरवाइकर
* विवेक मुश्रान

संदर्भ
------

1. ↑  "STAR Plus swaps weekend lineup; to launch new show on March 7". *Afaqs*.
2. ↑  "Television Guide » Koie Jane Na". मूल से 17 July 2011 को पुरालेखित. अभिगमन तिथि 16 December 2010.

बाहरी कड़ियाँ
-------------

* आधिकारिक साइट
* राजश्री की आधिकारिक वेबसाइट Archived 2010-07-15 at the Wayback Machine